CELEX: 32015D2395
Language: da
Date: 2015-12-10 00:00:00
Title: Rådets gennemførelsesafgørelse (EU) 2015/2395 af 10. december 2015 om ændring af gennemførelsesafgørelse 2010/99/EU om bemyndigelse af Republikken Litauen til at udvide anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem

18.12.2015   
            
            
               DA
            
            
               Den Europæiske Unions Tidende
            
            
               L 332/140
            
         RÅDETS GENNEMFØRELSESAFGØRELSE (EU) 2015/2395
   af 10. december 2015
   om ændring af gennemførelsesafgørelse 2010/99/EU om bemyndigelse af Republikken Litauen til at udvide anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 291, stk. 2,
   under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395, stk. 1,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved brev registreret i Kommissionen den 1. april 2015 anmodede Republikken Litauen om bemyndigelse til fortsat at anvende en foranstaltning, der fraviger artikel 193 i direktiv 2006/112/EF, der regulerer, hvem der er betalingspligtig for moms til skattevæsenet.
            
         
               (2)
            
            
               I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 18. maj 2015 de øvrige medlemsstater om Litauens anmodning. Ved brev af 20. maj 2015 meddelte Kommissionen Litauen, at den rådede over alle de oplysninger, den fandt nødvendige for at kunne vurdere anmodningen.
            
         
               (3)
            
            
               Rådets beslutning 2006/388/EF (2) bemyndigede Litauen til bl.a. at udpege modtageren som betalingspligtig person for momsen på levering af varer og tjenesteydelser i tilfælde af insolvensprocedurer eller omstruktureringsprocedurer under retsligt tilsyn og på levering af tømmer.
            
         
               (4)
            
            
               Perioden for anvendelsen af den fravigende foranstaltning blev forlænget to gange ved Rådets gennemførelsesafgørelse 2010/99/EU (3) og 2012/704/EU (4).
            
         
               (5)
            
            
               De undersøgelser og den analyse af anvendelsen af ordningen, der er blevet gennemført af det litauiske skattevæsen, har påvist effektiviteten af den fravigende foranstaltning.
            
         
               (6)
            
            
               Kommissionen er af den opfattelse, at de retlige og faktiske forhold, der har berettiget anvendelsen af den fravigende foranstaltning, ikke har forandret sig og fortsat er til stede. Litauen bør derfor bemyndiges til at anvende foranstaltningen i endnu en begrænset periode.
            
         
               (7)
            
            
               Såfremt Litauen mener, at det er nødvendigt at forlænge den fravigende foranstaltning ud over 2018, bør Litauen senest den 31. marts 2018 sammen med anmodningen om forlængelse indgive en evalueringsrapport til Kommissionen, for at give Kommissionen tilstrækkelig tid til at undersøge anmodningen.
            
         
               (8)
            
            
               Den fravigende foranstaltning får ingen negative indvirkninger på Unionens egne indtægter hidrørende fra moms.
            
         
               (9)
            
            
               Gennemførelsesafgørelse 2010/99/EU bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 2, stk. 2, i afgørelse 2010/99/EU erstattes af følgende:
   
      »Den anvendes indtil den 31. december 2018.
      Enhver anmodning om forlængelse af den foranstaltning, som denne afgørelse indeholder bestemmelser om, indgives til Kommissionen senest den 31. marts 2018 og ledsages af en rapport om anvendelsen af nævnte foranstaltning.«
   
   Artikel 2
   Denne afgørelse er rettet til Republikken Litauen.
   
      Udfærdiget i Bruxelles, den 10. december 2015.
      
         
            På Rådets vegne
         
         F. BAUSCH
         
            Formand
         
      
   
   
      (1)  EUT L 347 af 11.12.2006, s. 1.
   
      (2)  Rådets beslutning 2006/388/EF af 15. maj 2006 om bemyndigelse af Republikken Litauen til at anvende en foranstaltning, der fraviger artikel 21 i sjette direktiv 77/388/EØF om harmonisering af medlemsstaternes lovgivning om omsætningsafgifter (EUT L 150 af 3.6.2006, s. 13).
   
      (3)  Rådets gennemførelsesafgørelse 2010/99/EU af 16. februar 2010 om bemyndigelse af Republikken Litauen til at udvide anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 45 af 20.2.2010, s. 10).
   
      (4)  Rådets gennemførelsesafgørelse 2012/704/EU af 13. november 2012 om ændring af gennemførelsesafgørelse 2010/99/EU om bemyndigelse af Republikken Litauen til at udvide anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 319 af 16.11.2012, s. 7).